એક એવોર્ડ કાર્યક્રમમાં સન્માનિત થયા બાદ કોહલીએ કહ્યું, ”મને લાગે છે કે એડિલેડમાં બીજી ઇનિંગ્સમાં એ સદીથી ફેરફારનો તબક્કો શરૂ થયો. ત્યારે અમે લગભગ મેચ જીતી ચૂક્યા હતા. એ મેચમારા માટે બહુ ખાસ છે. એ મેચને હું હંમેશાં યાદ રાખીશ. સહજ રીતે જ મને વિચાર આવ્યો કે મારે ટીમ સાથે વાત કરવી જોઈએ. મેં ચોથા દિવસની રમત બાદ ખેલાડીઓ સાથે વાત કરી, ત્યારે ઓસ્ટ્રેલિયાએ ઇનિંગ્સ ડિકલેર નહોતી કરી. મેં ખેલાડીઓને કહ્યું કે તેઓ આપણને જે પણ લક્ષ્ય આપે, આપણે તેનો પીછો કરીશું.”